[{"text_idx": "#000003", "text": "Better by BikePrincipality Schools Project"}, {"text_idx": "#000006", "text": "Yma yn Pedal Power rydyn ni'n gweld beicio yn wahanol. Trwy ein profiad, ein harbenigedd a'n hoffer, rydym yn bwriadu cael gwared ar y rhwystrau i feicio a\u2019i wneud yn wirioneddol gynhwysol \u2013 rydym yn credu y dylai beicio fod ar gyfer pawb, pob oedran a phob gallu."}, {"text_idx": "#000010", "text": "Ymrwymiad i wneud beicio yn wirioneddol hygyrch a chynhwysol - gan ddefnyddio iaith a delweddaeth yn glir, yn onest a gyda bwriad gywir."}, {"text_idx": "#000011", "text": "Cydnabod bod beicio cynhwysol yn ganolog i gyflawni targedau iechyd ac allyriadau carbon mawr mewn polisi\u0308au trafnidiaeth, yr amgylchedd ac iechyd."}, {"text_idx": "#000012", "text": "Ymgorffori beicio cynhwysol yn ystod cam dylunio'r holl isadeiledd ac NID fel o\u0302l-ystyriaeth e.e. llwybrau beicio sy'n addas ar gyfer beiciau ansafonol (digon llydan, wyneb llyfn, dim rhwystrau)."}, {"text_idx": "#000013", "text": "Ymrwymiad i sicrhau bod gan gyfleusterau parcio a storio beiciau lefydd wedi\u2019u dyrannu ar gyfer beicwyr anabl a beiciau ansafonol."}, {"text_idx": "#000014", "text": "Beicio cynhwysol i fod yn rhan o strategaeth ehangach y llywodraeth ar deithio llesol i bobl anabl a fyddai'n helpu i wyrdroi'r anweithgarwch ac unigedd cymdeithasol."}, {"text_idx": "#000015", "text": "Ymrwymiad i ddatblygu hybiau beicio cynhwysol ledled Cymru."}, {"text_idx": "#000016", "text": "Cynnwys sefydliadau, fel Pedal Power, sy'n darparu beicio cynhwysol, mewn pecynnau cymorth ariannol sy'n hyrwyddo teithio llesol."}, {"text_idx": "#000017", "text": "Cysoni rheolau TAW ar gyfer cymhorthion symudedd fel bod beiciau sy\u2019n cael eu defnyddio gan bobl anabl at y diben hwn yn cael eu cynnwys"}, {"text_idx": "#000018", "text": "Hyrwyddo beicio cynhwysol i bawb e.e. ymgyrchoedd gwybodaeth gyhoeddus fel beicio a mentrau teithio llesol i hyrwyddo cynhwysiant pobl anabl a phobl hy\u0302n."}, {"text_idx": "#000019", "text": "Camau gweithredu i sicrhau bod beicio cynhwysol yn cael ei argymell yn gymdeithasol gan y GIG mewn partneriaeth a\u0302 sefydliadau lleol sy'n darparu hybiau beicio cynhwysol."}, {"text_idx": "#000020", "text": "Gan fod beicio yn cael ei werthfawrogi fel sgil bywyd, ymrwymiad i gynnwys anghenion POB plentyn fel rhan o fentrau ysgolion a rhaglenni addysgu i sicrhau bod beicio cynhwysol yn rhan gynhenid o'r holl fentrau beicio."}, {"text_idx": "#000021", "text": "Yn ystod cyfnod yr argyfwng - economaidd, amgylcheddol ac iechyd cyhoeddus - gall beicio wella bywydau llawer o bobl anabl a hy\u0302n yn ogystal a\u0302'r amgylchedd. Mae Pedal Power yn credu ei bod o fudd i bawb - pobl anabl, y llywodraeth, awdurdodau lleol, y GIG a'r gymdeithas gyfan - bod pob ymdrech yn cael ei gwneud i sicrhau bod beicio mor gynhwysol a\u0302 phosib."}]